পরবর্তী কর্মসূচি ঘোষণা করে গণজাগরণ মঞ্চের মুখপাত্র বলেন, “আমরা প্রত্যাশা করি, যুদ্ধাপরাধীরা যতোই লবিস্ট নিয়োগ করুক, বাংলার মাটিতে এদের ঠাঁই নাই, এটা ৮ মার্চ প্রমাণিত হবে। আজকের মতো আগামী ৪ ও ৬ মার্চ একইভাবে আমরা গণ-অবস্থান কর্মসূচি পালন করবো এবং ৮ মার্চ, সকাল ৮টা থেকে আপিল বিভাগে মীর কাসেমের রায় ঘোষণা পর্যন্ত শাহবাগে থাকবে গণজাগরণ মঞ্চ। আমরা আশা করছি, এই স্বাধীনতার মাসেই আলবদর মীর কাসেম আলীর সর্বোচ্চ শাস্তির রায় কার্যকরের মাধ্যমে বাংলাদেশ কলঙ্কমুক্ত হবে।”